आज अपना घर से शिफ्ट की गई सभी युवतियों का सिविल अस्पताल में मेडिकल परीक्षण कराया गया। बताया जाता है कि दो युवतियों के शरीर पर चोट के निशान मिलने से उनकी एमएलआर काटी गई है। इस बीच पीएमओ अमर बजाज का कहना है कि मेडिकल रिपोर्ट फिलहाल सार्वजनिक नहीं किये जाने के निर्देश दिये गए हैं. युवतियों का मेडिकल करने के लिए चार डाक्टरों का एक पैनल बनाया गया है. माना जा रहा है कि मेडिकल रिपोर्ट मिलने के बाद प्रशासन अपना घर की संचालिका और आरोपों से घिरे सह संचालक के खिलाफ कार्रवाई की अनुशंसा कर सकता है। हालांकि इस मामले के उजागर होने के बाद अभी तक प्रशासन किसी की भी जिम्मेदारी तय करने मे नाकाम रहा है.